CELEX: 62007CJ0283
Language: sk
Date: 2008-12-22
Title: Rozsudok Súdneho dvora (ôsma komora) z 22. decembra 2008.#Komisia Európskych spoločenstiev proti Talianskej republike.#Nesplnenie povinnosti členským štátom - Smernica 75/442/EHS - Článok 1 - Pojem ‚odpad‘ - Šrot určený na použitie v oblasti oceliarstva - Palivo z odpadov vyššej kvality - Nesprávne prebratie.#Vec C-283/07.

Rozsudok Súdneho dvora (ôsma komora) z 22. decembra 2008 – Komisia/Taliansko
      (vec C‑283/07)
      „Nesplnenie povinnosti členským štátom – Smernica 75/442/EHS – Článok 1 – Pojem ‚odpad‘ – Šrot určený na použitie v oblasti oceliarstva – Palivo z odpadov vyššej kvality – Nesprávne prebratie“
      1.                     Žaloba o nesplnenie povinnosti – Predmet konania – Určenie počas konania pred podaním žaloby – Prispôsobenie výhrad po vydaní
            odôvodneného stanoviska z dôvodu zmeny vnútroštátnej právnej úpravy – Prípustnosť (článok 226 ES) (pozri body 21 – 24)
      2.                     Žaloba o nesplnenie povinnosti – Právo Komisie podať žalobu – Lehota na podanie – Neexistencia – Výnimka – Neprimeraná dĺžka
            konania pred podaním žaloby, ktorá poškodzuje právo na obranu – Dôkazné bremeno (článok 226 ES) (pozri body 26, 27)
      3.                     Členské štáty – Povinnosti – Úloha vykonávať dohľad zverená Komisii – Povinnosť členských štátov – Spolupráca pri vyšetrovaní
            vo veci nesplnenia povinnosti členským štátom (články 10 ES a 226 ES) (pozri body 28, 29)
      4.                     Akty inštitúcií – Smernice – Vykonanie členskými štátmi – Prebratie smernice bez legislatívneho konania – Podmienky (článok
            249 tretí odsek ES) (pozri body 32, 33)
      5.                     Životné prostredie – Odpady – Smernica 75/442 – Pojem odpad – Látka, ktorej sa držiteľ zbavuje – Kritériá posúdenia [článok
            174 ods. 2 ES; smernica Rady 75/442, zmenená a doplnená smernicou 91/156, článok 1 písm. a) a príloha I] (pozri body 40 –
            48)
      6.                     Životné prostredie – Odpady – Smernica 75/442 – Pôsobnosť – Možnosť členských štátov určiť rôzne kategórie odpadu – Hranice
            [článok 174 ES; smernica Rady 75/442, zmenená a doplnená smernicou 91/156, článok 1 písm. a) a článok 2 ods. 1] (pozri body
            49 – 53, 59 – 67)
      Predmet 
      
         
               Nesplnenie povinnosti členským štátom – Porušenie článku 1 písm. a) smernice Rady 75/442/EHS z 15. júla 1975 o odpadoch (Ú. v. ES
                  L 194, s. 39; Mim. vyd. 15/001, s. 23), zmenenej a doplnenej smernicou Rady 91/156/EHS z 18. marca 1991 (Ú. v. ES L 78, s. 32;
                  Mim. vyd. 15/002, s. 3) – Palivá z odpadov (RDF) a kovový šrot určený na použitie v oblasti oceliarstva a metalurgie – Vylúčenie
                  z pôsobnosti vnútroštátneho zákona, ktorým sa preberá smernica
               
            Výrok 
      1.         Talianska republika si tým, že prijala a ponechala v platnosti také ustanovenia ako:
      –        článok 1 ods. 25 až 27 a ods. 29 písm. a) zákona č. 308 z 15. decembra 2004 o poverení vlády reformovať, koordinovať a doplniť
         právne predpisy v oblasti životného prostredia a priame vykonávacie opatrenia a 
      
      –        článok 1 ods. 29 písm. b) zákona č. 308 z 15. decembra 2004, ako aj článok 183 ods. 1 písm. s) a článok 229 ods. 2 legislatívneho
         dekrétu č. 152 z 3. apríla 2006, ktorým sa zavádzajú pravidlá v oblasti životného prostredia,
      
      ktorými sa určitý šrot určený na použitie v oblasti oceliarstva a metalurgie a palivo z odpadov vyššej kvality (CDR‑Q) vyňali
         a priori z pôsobnosti talianskych právnych predpisov o odpadoch, ktorými sa preberá smernica Rady 75/442/EHS z 15. júla 1975 o odpadoch,
         zmenená a doplnená smernicou Rady 91/156/EHS z 18. marca 1991, nesplnila povinnosti, ktoré jej vyplývajú z článku 1 písm. a)
         tejto smernice.
      
      2.         Talianska republika je povinná nahradiť trovy konania.